ՊԱՏԱՍԽԱՆ - Արդեն ասել եմ, որ հետաքրքիր ծրագիր է: Այստեղ շարժն ավելի դանդաղ է, քան ցանկալի է: Սա կապված է նաեւ ծրագրի իրականացման տեխնիկայի հետ: Այս տարի, մեր գնահատականներով 400-480 բնակարանային վկայագիր եւս կավելացվի: Ակնկալվում էր մոտ 800-ը: Այստեղ ծրագրի իրականացման տեխնոլոգիան ենթադրում է որոշ ժամանակ: Մարդիկ ստանում են վկայագիրը, ժամանակ ունեն բնակարան գնելու եւ օգտվում են երեքամսյա ժամանակային հնարավորությունից, միայն վերջում գնելով բնակարանը: Սա եւս ուշացնում է, եւ գուցե 2003 թ. ծրագրի իրականացումը մի փոքր ուշանա: Փայլուն եւ հետաքրքիր ծրագիր է: Ծրագրի մշակման ժամանակ շատ արհեստավարժ մոտեցում է ցուցաբերվել, ինչը եւս վստահություն է ներշնչում ծրագրի հաջող ավարտի վերաբերյալ: